smcproject/ml-wiki-sentences huggingface dataset:
എല്ലാ കാലത്തും ഇടതടവില്ലാതെ ജലമാർഗ്ഗാവാർത്തനവിനിമയും വ്യാപാര ബന്ധവും നിലനിർത്തുകയെന്നതയിരുന്നു ഇതിൻറെ ഉദ്ദേശം.
റോഡുസൌകര്യമില്ലാതിരുന്ന പഴയകാലത്ത് ശ്രീകണ്ഠാപുരം, വളപട്ടണം, തളിപ്പറമ്പ് പ്രദേശങ്ങളിലെ ജലഗതാഗതപാത, പഴയങ്ങാടിപ്പുഴ വഴി സുൽത്താൻ തോടുമായി ബന്ധിക്കപ്പെട്ടിരുന്നു.
പുതിയ ചരിത്രം
പഴയങ്ങാടിയിൽ 1978ൽ പാലം വന്നതോടെ ഈ കനാലിന്റെ പ്രാധാന്യം കുറഞ്ഞു.
1999ൽ നായനാർ സർക്കാരിന്റെ കാലത്ത് ഉൾനാടൻ ജലഗതാഗത വികസന പദ്ധതിയിൽ ഉൾപ്പെടുത്തി കനാൽ മുഴുവൻ ആഴം കൂട്ടി ഭിത്തികൾ പിടിപ്പിച്ചു നവീകരിക്കുകയുണ്ടായി.
11 കോടി ചെലവിൽ വൃത്തിയാക്കിയ സുൽത്താൻതോട്, 1999 മെയ് 26 ന് ഈ നാടിന്റെ ജലഗതാഗതത്തിനു തുറന്നു കൊടുത്തു.
കുറെ കാലം ബോട്ടുകൾ സർവീസ് നടത്തുകയുണ്ടായെങ്കിലും ഇന്ന് പൂർണ്ണമായും നിലച്ച മട്ടാണ്.
ഗതാഗതം പൂർണ്ണമായി നിലച്ച് മാലിന്യ നിക്ഷേപവും മറ്റുമായി ഉപേക്ഷികപ്പെട്ട നിലയിലാണ് കനാൽ ഇന്ന്.
പുറം കണ്ണികൾ അവലംബം ↑
സുൽത്താൻ ഗഞ്ച് ബുദ്ധവിഗ്രഹം
റയിൽ പാത നിർമിക്കാനായി മണ്ണു മാറ്റുന്നതിനിടെ ഇ.
ബി. ഹാരിസ് എന്ന ബ്രിട്ടിഷ് എൻജിനീയർക്കു ലഭിച്ച സുൽത്താൻ ഗഞ്ച് ബുദ്ധവിഗ്രഹം ബർമിങ്ങാം ആർട്ട് ഗ്യാലറിയിലെത്തിയപ്പോൾ ബർമിങ്ങാം ബുദ്ധയായി.
നാളിതുവരെ കണ്ടെടുത്ത ശില്പങ്ങളിൽ ലോഹത്തിൽ തീർത്ത ഏറ്റവും വലിയ ബുദ്ധശില്പമാണിത്.
2.3 മീറ്റർ ഉയരം വരുന്ന ചെമ്പിൽ തീർത്ത ഈ ശില്പത്തിന് 1500 വർഷത്തെ പഴക്കം കണക്കാക്കുന്നു.
ഇന്ത്യൻ ശില്പികളുടെ കരവിരുതു വിളിച്ചോതുന്ന ഈ ശില്പം ബ്രിട്ടനിലെ ഒട്ടേറെ ബുദ്ധമതവിശ്വാസികളെ ആകർഷിക്കുന്നു.
ബി. ഹാരിസ് സുൽത്താൻ ഗഞ്ച് ബുദ്ധവിഗ്രഹത്തോടൊപ്പം
സുൽത്താൻ അഹ്മദ് മസ്ജിദ് ഇംഗ്ലീഷ് വിലാസം https://ml.wikipedia.org/wiki/Sultan_Ahmed_Mosque
തുർക്കിയിലെ ഇസ്താംബൂളിൽ സ്ഥിതി ചെയ്യുന്ന ചരിത്രപ്രാധാന്യമുള്ള ഒരു മസ്ജിദ് ആണ്‌ സുൽത്താൻ അഹ്മദ് മസ്ജിദ് (തുർക്കിഷ്: Sultanahmet Camii).
ഇതിനകത്തെ നീലനിറത്തിലുള്ള അലങ്കാരപ്പണികൾ മൂലം നീല മസ്ജിദ് എന്ന പേരിലാണ്‌ പൊതുവേ അറിയപ്പെടുന്നത്.
ഓട്ടൊമൻ സുൽത്താൻ അഹ്മദ് ഒന്നാമന്റെ ഭരണത്തിൻ കീഴിൽ 1609-നും 1616-നുമിടയിലാണ് ഇതിന്റെ പണികഴിപ്പിച്ചിരിക്കുന്നത്.
ഇന്നും ഒരു മസ്ജിദ് ആയി ഉപയോഗിക്കപ്പെടുന്നുണ്ടെങ്കിലും ഇത് ഒരു അറിയപ്പെടുന്ന വിനോദസഞ്ചാരകേന്ദ്രമാണ്.
ആറ്‌ സ്തംഭങ്ങളോടുകൂടിയ ഈ മസ്ജിദ് ഒരു കുന്നിനു മുകളിലാണ് സ്ഥിതി ചെയ്യുന്നത്.
മസ്ജിദിന്റെ കമാനങ്ങളും ചുമരുകളൂം അറബി അക്ഷരാലങ്കാരങ്ങൾ കൊണ്ടൂം ജനാലകൾ, നിറം കൊടുത്ത വെനീഷ്യൻ ചില്ലുകൊണ്ടും അലങ്കരിച്ചിരിക്കുന്നു.
വർണ്ണച്ചില്ലു ജാലകങ്ങൾ മസ്ജിദിനകത്തുനിന്നുളള കാഴ്ച മച്ചിലെ ചിത്രപ്പണികൾ മസ്ജിദിനകത്തെ കാലിഗ്രാഫി ഫലകം, മുഹമ്മദ് നബിയെക്കുറിച്ചുളളതാണെന്ന് അനുമാനിക്കപ്പെടുന്നു.
സുൽത്താൻ അഹ്മദ് മസ്ജിദ് അവലംബം
സുൽത്താൻ അൽ നിയാദി
ഐക്യ അറബ് എമിറേറ്റിൽ നിന്നുള്ള ആദ്യത്തെ രണ്ട് ബഹിരാകാശ സഞ്ചാരികളിൽ ഒരാളാണ് സുൽത്താൻ അൽ നെയാദി ( അറബി : سلطان النيادي ‬ ) , ഹസ്സ അൽ മൻസൂരി ക്ക് ശേഷം ബഹിരാകാശത്തേക്ക് പോകുന്ന യാത്രികനാണ്.
അൽ ഐനിലെ പ്രദേശമായ ഉം ഗാഫയിലാണ് സുൽത്താൻ അൽ നിയാദി ജനിച്ചത്.
കുട്ടിക്കാലം വലിയുപ്പയുടെ വീട്ടിലായിരുന്നു.
ഉം ഗഫ പ്രൈമറി ബോയ്സ് സ്കൂളിലും ഉം ഗഫ സെക്കൻഡറി സ്കൂളിലും പോയി.
പിതാവ് യുഎഇ സായുധ സേനയിൽ സേവനമനുഷ്ഠിച്ചു.
ഹൈസ്കൂൾ പഠനത്തിനു ശേഷം സുൽത്താൻ യുഎഇ സായുധ സേനയിൽ ചേർന്നു.
ബ്രിട്ടനിൽ ബ്രൈറ്റൺ യൂണിവേഴ്സിറ്റിയിൽ പഠിച്ച ഇദ്ദേഹം, അവിടെ 2004 ൽ ഇലക്ട്രോണിക്സ് ആൻഡ് കമ്മ്യൂണിക്കേഷൻസ് എഞ്ചിനീയറിംഗിൽ ബിഎസ്സി (ഓണേഴ്സ്) നേടി.
യു.എ.ഇയിൽ തിരിച്ചെത്തിയ ശേഷം സായിദ് മിലിട്ടറി കോളേജിൽ ഒരു വർഷം പഠിച്ചു.
കമ്മ്യൂണിക്കേഷൻസ് എഞ്ചിനീയറായി യുഎഇ സായുധ സേനയിൽ ജോലി ചെയ്തിട്ടുണ്ട്.
2008-ൽ അദ്ദേഹം ഓസ്‌ട്രേലിയയിൽ പോയി ഗ്രിഫിത്ത് യൂണിവേഴ്‌സിറ്റിയിൽ നിന്ന് ഇൻഫർമേഷൻ ആന്റ് നെറ്റ്‌വർക്ക് സെക്യൂരിറ്റിയിൽ ബിരുദാനന്തര ബിരുദം നേടി.
ബഹിരാകാശയാത്രിക ജീവിതം
യുഎഇയിലെയും റഷ്യയിലെയും മാനസികവും ശാരീരികവുമായ പരിശോധനകൾക്ക് ശേഷം, ആദ്യത്തെ എമിറാത്തി ബഹിരാകാശ സഞ്ചാരിയാകാൻ 4,022 ഉദ്യോഗാർത്ഥികളിൽ നിന്ന് തിരഞ്ഞെടുത്ത രണ്ട് പേരിൽ ഒരാളാണ് അൽ നിയാദി.
മുഹമ്മദ് ബിൻ റാഷിദ് ബഹിരാകാശ കേന്ദ്രത്തിലെ യുഎഇ ആസ്ട്രോനട്ട് പ്രോഗ്രാമിലൂടെയാണ് അദ്ദേഹം പോയത്.
2018 സെപ്റ്റംബർ 3 ന് യുഎഇ പ്രധാനമന്ത്രി മുഹമ്മദ് ബിൻ റാഷിദ് അൽ മക്തൂം ട്വീറ്റ് ചെയ്തു: "ഞങ്ങളുടെ ആദ്യ ബഹിരാകാശയാത്രികരെ അന്താരാഷ്ട്ര ബഹിരാകാശ നിലയത്തിലേക്ക് ഞങ്ങൾ ഇന്ന് പ്രഖ്യാപിച്ചു: ഹസ്സ അൽ മൻസൂരിയും സുൽത്താൻ അൽ നയാദിയും. ഹസ്സയും സുൽത്താനും എല്ലാ യുവ അറബികളെയും പ്രതിനിധീകരിക്കുകയും യുഎഇയുടെ അഭിലാഷങ്ങളുടെ പരകോടിയെ പ്രതിനിധീകരിക്കുകയും ചെയ്യുന്നു."
റഫറൻസുകൾ ബാഹ്യ ലിങ്കുകൾ സുൽത്താൻ അൽ നെയാദിയുടെ ഗ്രിഫിത്ത് യൂണിവേഴ്സിറ്റി പ്രൊഫൈൽ
സിപ്പ് ബോംബ് ഇംഗ്ലീഷ് വിലാസം https://ml.wikipedia.org/wiki/Zip_bomb ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി
കമ്പ്യൂട്ടിംഗിൽ, ഒരു സിപ്പ് ബോംബ് , ഡീകംപ്രഷൻ ബോംബ് അല്ലെങ്കിൽ സിപ്പ് ഓഫ് ഡെത്ത് എന്നും അറിയപ്പെടുന്നു, ഇത് ഒരു പ്രോഗ്രാമോ സിസ്റ്റമോ ക്രാഷ് ചെയ്യുന്നതിനോ ഉപയോഗശൂന്യമാക്കുന്നതിനോ വേണ്ടി രൂപകൽപ്പന ചെയ്ത ഒരു മലിഷ്യസ് ആർക്കൈവ് ഫയലാണ്.
കൂടുതൽ പരമ്പരാഗത മാൽവെയറുകൾക്കായി ഒരു ഓപ്പണിംഗ് സൃഷ്ടിക്കുന്നതിനായി ആന്റിവൈറസ് സോഫ്‌റ്റ്‌വെയർ പ്രവർത്തനരഹിതമാക്കാൻ ഇത് പലപ്പോഴും ഉപയോഗിക്കുന്നു.
ഒരു സിപ്പ് ബോംബ് ഒരു പ്രോഗ്രാമിനെ സാധാരണ രീതിയിൽ പ്രവർത്തിക്കാൻ അനുവദിക്കുന്നു, പക്ഷേ, പ്രോഗ്രാമിന്റെ പ്രവർത്തനം ഹൈജാക്ക് ചെയ്യുന്നതിനുപകരം, അൺപാക്ക് ചെയ്യുന്നതിന് അമിതമായി സമയം എടുക്കുന്ന ഡിസ്ക് സ്പേസോ, മെമ്മറിയോ ആവശ്യമുള്ള ഒരു ആർക്കൈവ് സൃഷ്ടിക്കുന്നു.
മിക്ക ആധുനിക ആന്റിവൈറസ് പ്രോഗ്രാമുകൾക്കും ഫയൽ അൺപാക്ക് ചെയ്യാതിരിക്കാൻ വേണ്ടി ആ ഫയൽ ഒരു സിപ്പ് ബോംബാണോ എന്ന് കണ്ടെത്താനാകും.
സിപ്പ് ബോംബിനെക്കുറിച്ചുള്ള വിശദാംശങ്ങളും ഉപയോഗവും
ഒരു സിപ്പ് ബോംബ് എന്നത് കംപ്രസ് ചെയ്ത ഫയലാണ്, അത് ചെറുതായി കാണപ്പെടുന്നു.
എന്നിരുന്നാലും, ഫയൽ അൺപാക്ക് ചെയ്യുമ്പോൾ, അതിന്റെ ഉള്ളടക്കങ്ങൾ സിസ്റ്റത്തിന് കൈകാര്യം ചെയ്യാൻ കഴിയുന്നതിനേക്കാൾ കൂടുതലാണ്.
42.zip എന്ന ഫയൽ 42-കിലോബൈറ്റ് സിപ്പ് ഫയലാണെന്ന് തോന്നുമെങ്കിലും അഞ്ച് ലെയറുകൾ നെസ്റ്റഡ് സിപ്പ് ഫയലുകൾ അത് സമർത്ഥമായി മറയ്ക്കുന്നു, ഓരോ താഴത്തെ നിലയിലുള്ള ആർക്കൈവിലും വലിയ 4.3-ജിഗാബൈറ്റ് ഫയൽ അടങ്ങിയിരിക്കുന്നു.
പൂർണ്ണമായി അൺപാക്ക് ചെയ്യുമ്പോൾ, അത് കംപ്രസ് ചെയ്യാത്ത 4.5 പെറ്റാബൈറ്റ് ഡാറ്റയായി മാറുന്നു, അമിതമായ തോതിൽ സ്റ്റോറേജ് സിസ്റ്റങ്ങൾ ഉപയോഗപ്പെടുത്തുന്നതും അതിന്റെ സങ്കീർണ്ണമായ വലുപ്പം കാരണം കേടുപാടുകൾ വരുത്തുന്നു.
ഈ 
സിപ്പ് ബോംബ് ഓൺലൈനിൽ നിന്ന് സൗജന്യമായി ഡൗൺലോഡ് ചെയ്യാൻ  കഴിയും.
ബഫർ ഓവർഫ്ലോകൾ, അമിതമായ മെമ്മറി ഉപയോഗം അല്ലെങ്കിൽ വിപുലീകൃത പ്രോസസ്സിംഗ് സമയം എന്നിവ പോലുള്ള സെക്യുരിറ്റി റിസ്ക് തടയുന്നതിന് ആന്റി-വൈറസ് സ്കാനറുകൾ കംപ്രസ് ചെയ്ത ആർക്കൈവുകളിൽ സ്കാനിംഗിന്റെ ആഴം പരിമിതപ്പെടുത്തുന്നു.
സ്കാനറുകളെ കീഴടക്കാൻ കഴിയുന്ന തീവ്രമായ കംപ്രഷൻ നേടാൻ സിപ്പ് ബോംബുകൾ ഒരേപോലെയുള്ള ഫയലുകൾ ഉപയോഗിക്കുന്നു.
ഇത് പരിഹരിക്കുന്നതിന്, അത്തരം ഫയലുകളുടെ ആവർത്തനത്തെ നിയന്ത്രിക്കാൻ ഡൈനാമിക് പ്രോഗ്രാമിംഗ് രീതികൾ ഉപയോഗിക്കാം.
ഇതിനർത്ഥം, ആവർത്തനത്തിന്റെ ഓരോ തലത്തിലും ഒരു ഫയൽ മാത്രമേ പ്രോസസ്സ് ചെയ്യപ്പെടുകയുള്ളൂ, എക്‌സ്‌പോണൻഷ്യൽ വളർച്ചയെ ഒരു ലീനിയർ വണ്ണാക്കി(linear one) മാറ്റുന്നു, ഭീഷണികൾ കണ്ടെത്തുന്നതിനായി ആർക്കൈവുകൾ സ്കാൻ ചെയ്യുന്നത് സുരക്ഷിതവും കൂടുതൽ കാര്യക്ഷമവുമാക്കുന്നു.
കംപ്രസ്സ് ചെയ്യാത്തപ്പോൾ അവയുടെ അതേ പകർപ്പുകൾ ലഭിക്കുന്ന സിപ്പ് ഫയലുകളും ഉണ്ട്.
42.zip ഉപയോഗിച്ചിരിക്കുന്ന നെസ്റ്റഡ് ലെയറുകൾ ഉപയോഗിക്കാതെ തന്നെ ബോംബുകൾ സൃഷ്ടിക്കുന്നതിന് സിപ്പ് ബോംബിന്റെ സങ്കീർണ്ണമായ രൂപം, സിപ്പ് ഫയലുകളുടെ സവിശേഷതകളും ഡിഫ്ലേറ്റ് കംപ്രഷൻ അൽഗോരിതവും ഉപയോഗപ്പെടുത്തുന്നു.
അവലംബം ↑ {{ cite web }} :  CS1 maint: numeric names: authors list ( link ) ↑ ↑ ↑ ↑ ↑ ↑
സിപ്രിയൻ ഇംഗ്ലീഷ് വിലാസം https://ml.wikipedia.org/wiki/Cyprian വിശുദ്ധ സിപ്രിയൻ
പൊതുവർഷം മൂന്നാം നൂറ്റാണ്ടിൽ (ജനനം: 200-നടുത്ത്; മരണം 258 സെപ്തംബർ 14) ഉത്തരാഫ്രിക്കയിൽ ജീവിച്ചിരുന്ന ക്രിസ്തീയലേഖകനും മെത്രാനുമായിരുന്നു സിപ്രിയൻ .
ലത്തീൻ ക്രിസ്തീയതയുടെ ആദ്യകാലനേതാക്കളിൽ ഒരാളും ലത്തീൻ ഭാഷയിലെ ക്രൈസ്തവസാഹിത്യത്തിന്റെ പ്രാരംഭകനെന്ന നിലയിൽ മറ്റൊരു ഉത്തരാഫ്രിക്കക്കാരനായ തെർത്തുല്യന്റെ പിന്തുടർച്ചക്കാരനും ആയി അദ്ദേഹം കണക്കാക്കപ്പെടുന്നു.
റോമൻ ആഫ്രിക്കയിലെ കാർത്തേജ് നഗരത്തിൽ ഒന്നാംകിട അഭിഭാഷകനായിരുന്ന സിപ്രിയൻ ക്രിസ്തുമതത്തിലേക്കു പരിവർത്തിതനായത് മുതിർന്ന പ്രായത്തിലാണ്.
തുടർന്ന് പുരോഹിതനായ അദ്ദേഹം താമസിയാതെ കാർത്തേജിലെ മെത്രാൻ പദവിയിലെത്തി.
മെത്രാൻ എന്ന നിലയിൽ അദ്ദേഹം ക്രിസ്തീയസമൂഹത്തിൽ മെത്രാൻ പദവിക്കുള്ള പ്രാധാന്യത്തെ നിർവചിച്ചുറപ്പിക്കുകയും മെത്രാന്മാർക്കിടയിലുള്ള സമത്വത്തിന് ഉന്നൽ കൊടുക്കുകയും ചെയ്തു.
ഉത്തരാഫ്രിക്കൻ സഭക്കെതിരെയുള്ള റോമൻ അധികാരത്തിന്റെ മതപീഡനങ്ങളുടെ പശ്ചാത്തലത്തിലായിരുന്നു സിപ്രിയന്റെ വാഴ്ച.
പീഡനം ഭയന്ന് വിശ്വാസത്യാഗം നടത്തിയവരുടെ പുനഃപ്രവേശനത്തിനുള്ള വ്യവസ്ഥകൾ അദ്ദേഹം കർക്കശമാക്കി.
വലേറിയൻ ചക്രവർത്തിയുടെ കാലത്തെ ക്രിസ്തുമതപീഡനത്തിൽ പൊതുവർഷം 258-ൽ സിപ്രിയൻ രക്തസാക്ഷിയായി.
കാർത്തേജിൽ അഭിഭാഷകർക്കിടയിൽ പേരെടുത്തിരുന്ന സിപ്രിയൻ അറിവിന്റേയും വാക്ചാതുരിയുടേയും കുലീനമായ പെരുമാറ്റത്തിന്റെയും പേരിൽ ശ്രദ്ധിക്കപ്പെട്ടിരുന്നു.
അദ്ദേഹം ക്രിസ്തുമതം സ്വീകരിച്ചത് മദ്ധ്യവയസ്സിലേക്കു കടന്നതിനു ശേഷമാണ്.
ഗണ്യമായ സ്വത്തിന്റെ ഉടമയായിരുന്ന സിപ്രിയൻ ജ്ഞാനസ്നാനത്തെ തുടർന്ന് സ്വത്തെല്ലാം വിറ്റ്, കിട്ടിയ പണം ദരിദ്രർക്കു ദാനം ചെയ്തു.
എങ്കിലും സിപ്രിയന്റെ സുഹൃത്തുക്കൾ അദ്ദേഹത്തിന്റെ ഉദ്യാനം വിലകൊടുത്തു തിരികെ വാങ്ങി അദ്ദേഹത്തിനു നൽകിയതായി പറയപ്പെടുന്നു.
ക്രിസ്തുമതം സ്വീകരിച്ച സിപ്രിയൻ ക്രിസ്തീയലിഖിതങ്ങൾ ഉത്സാഹപൂർവം വായിച്ചു.
താമസിയാതെ അദ്ദേഹം പൗരോഹിത്യം സ്വീകരിച്ചു.
മെത്രാൻപദവിയിൽ
പൊതുവർഷം 248-ൽ കാർത്തേജിലെ മെത്രാൻ മരിച്ചപ്പോൾ ജനഹിതം മാനിച്ച് സിപ്രിയനെ അദ്ദേഹത്തിന്റെ പിൻഗാമിയാക്കി.
സാധാരണ വിശ്വാസികളുടെ ഇംഗിതം മാനിച്ചു നടത്തിയ ഈ നിയമനം പക്ഷേ വിവാദമുയർത്തി.
പൗരോഹിത്യത്തിൽ ഒരു വിഭാഗത്തിന് ഈ നിയമനത്തോടുണ്ടായിരുന്ന എതിർപ്പ് സിപ്രിയന്റെ വാഴ്ചക്കാലം മുഴുവൻ തുടർന്നു.
സിപ്രിയന്റെ വാഴ്ചയുടെ തുടക്കത്തിൽ തന്നെ ഡെഷ്യസ് ചക്രവർത്തിയുടെ ക്രിസ്തുമതപീഡനം ആഫ്രിക്കൻ ക്രിസ്തീയതയെ വിഷമത്തിലാക്കി.
പുരോഹിതന്മാരും മെത്രാന്മാരും ചക്രവർത്തിയെ ദൈവമായി കരുതി ബലിയർപ്പിക്കണം എന്ന ആവശ്യമായിരുന്നു പ്രതിസന്ധി സൃഷ്ടിച്ചത്.
ഈ പരീക്ഷണഘട്ടത്തിൽ സിപ്രിയന്റെ അധികാരസീമയിലെ വലിയൊരു ഭാഗം ക്രിസ്ത്യാനികൾ വിശ്വാസം ത്യജിച്ചത് അദ്ദേഹത്തിന് അപമാനമായി.
പലരും പലായനം ചെയ്തു.
സിപ്രിയൻ തന്നെ രഹസ്യാമായി കാർത്തേജു വിട്ടുപോയി.
ഇതിന്റെ പേരിൽ അദ്ദേഹം വിമർശിക്കപ്പെട്ടിട്ടുണ്ട്.
അത് ഭീരുത്വവും അവിശ്വസ്തതയുമായി വ്യാഖ്യാനിക്കപ്പെട്ടു.
എന്നാൽ സഭയെ നയിക്കാൻ ഉത്തരവാദിത്തപ്പെട്ട താൻ സ്വയം അപായത്തിൽ നിന്ന് ഒഴിഞ്ഞു നിൽക്കേണ്ടത് സഭയുടെ നന്മയ്ക്ക് ആവശ്യമായിരുന്നു എന്നു വാദിച്ച് സിപ്രിയൻ തന്റെ നടപടിയെ ന്യായീകരിച്ചു.
പതിനഞ്ചു മാസത്തിനു ശേഷം, അദ്ദേഹം കാർത്തേജിൽ മടങ്ങിയെത്തിയപ്പോഴും പീഡനം തീർത്തും അവസാനിച്ചിരുന്നില്ല.
വിശ്വാസത്യാഗികൾ
പീഡനകാലത്തെ സംഭവങ്ങൾ കാർത്തേജിലെ സഭയിൽ ചിന്താക്കുഴപ്പവും വിഭജനവും സൃഷ്ടിച്ചിരുന്നു.
പീഡനം ഭയന്ന് ക്രിസ്തീയവിശ്വാസം ഉപേക്ഷിച്ചവർ വിശ്വാസിസമൂഹത്തിൽ മടങ്ങിവരാൻ ആഗ്രഹിക്കുമ്പോൾ അവരെ എങ്ങനെ കൈകാര്യം ചെയ്യണം എന്ന കാര്യത്തിൽ അഭിപ്രായൈക്യം ഇല്ലാതിരുന്നതാണ് പ്രശ്നമായത്.
വിശ്വാസത്യാഗം പൊറുത്ത് കൈവയ്പിലൂടെ അവരെ തിരികെ കൊണ്ടുവരാൻ തങ്ങൾക്ക് അധികാരമുണ്ടെന്ന് ചില വിശ്വാസപ്രഘോഷകർ അവകാശപ്പെട്ടിരുന്നു.
എന്നാൽ ഈ വിഷയത്തിൽ സിപ്രിയൻ സ്വീകരിച്ച നിലപാട് കൂടുതൽ കർക്കശമായിരുന്നു.
സഭാസമൂഹത്തിൽ വിശ്വാസത്യാഗികളുടെ പുനഃപ്രവേശം പരസ്യമായ കുറ്റസമ്മതത്തിനു ശേഷമുള്ള പുനർജ്ഞാനസ്നാനത്തിലൂടെ മാത്രമേ അനുവദിക്കാനാകൂ എന്ന് അദ്ദേഹം നിഷ്കർഷിച്ചു.
അതിന് അനുവാദം നൽകാൻ മെത്രാനു മാത്രമേ അധികാരമുള്ളു എന്നും സിപ്രിയൻ കരുതി.
സ്വയം വിശ്വാസത്യാഗം നടത്തിയ പുരോഹിതന്മാർ നൽകുന്ന ജ്ഞാനസ്നാനത്തിനു സാധുതയില്ലെന്നും സിപ്രിയൻ വദിച്ചു.
പീഡനങ്ങൾക്കിടയിൽ വിശ്വാസത്തിൽ പതറാതെ നിന്ന പുരോഹിതന്മാർ നൽകുന്ന ജ്ഞാനസ്നാനത്തിനു മാത്രം അദ്ദേഹം സാധുത കല്പിച്ചു.
സിപ്രിയന്റെ ഈ നിലപാട് അംഗീകരിക്കാൻ റോമിലെ മെത്രാനായിരുന്നു സ്റ്റീഫൻ വിസമ്മതിച്ചത് റോമും അദ്ദേഹവുമായി സംഘർഷത്തിനു കാരണമായി.
വിശ്വാസത്യാഗികളുടെ പുനഃപ്രവേശം പുനർജ്ഞാനസ്നാനത്തിലൂടെ മാത്രമേ സാധ്യമാവൂ എന്ന സിപ്രിയന്റെ വാദം പിൽക്കാലങ്ങളിൽ ഉത്തരാഫ്രിക്കയിലെ ക്രിസ്തീയ വിഭാഗമായ ഡോണാറ്റിസ്റ്റുകൾ ഉയർത്തിപ്പിടിച്ചിട്ടുണ്ട്.
എന്നാൽ വിഖ്യാത ക്രിസ്തീയചിന്തകൻ അഗസ്റ്റിന്റേയും മറ്റും പിന്തുണയോടെ, ക്രിസ്തീയമുഖ്യധാര അതു തള്ളിക്കളഞ്ഞു.
മെത്രാന്റെ അധികാരം
ക്രിസ്തീയസഭയിൽ മെത്രാൻ പദവിയുടെ പ്രാമുഖ്യവും പ്രാധാന്യവും നിർവചിച്ച് ഉറപ്പിക്കുന്നതിൽ സിപ്രിയന്റെ പങ്കു പ്രധാനമാണ്.
സഭാസമൂഹത്തിൽ വിശ്വാസത്യാഗികളെ തിരികെയെടുക്കുന്നതു പോലുള്ള കാര്യങ്ങളിൽ മെത്രാനു മാത്രം അധികാരം കല്പിച്ച അദ്ദേഹം, മെത്രാൻ പദവിയുടെ പരമപ്രാധാന്യം ആവർത്തിച്ചു പ്രഖ്യാപിച്ചു.
മെത്രാന്റെ നിലയെ സിപ്രിയൻ നിർവചിച്ചത്, റോമൻ അധികാരഘടനയിൽ പ്രവിശ്യാധികാരികളുടെ പദവി മനസ്സിൽ വച്ചാണെന്നു ചൂണ്ടിക്കാണിക്കപ്പെട്ടിട്ടുണ്ട്.
മെത്രാന്മാരെ സ്വന്തം അധികാരസീമയിൽ പരമാധികാരികളും, അവരെ ധിക്കരിക്കുന്നവരെ വിദ്രോഹികളും ആയി അദ്ദേഹം കരുതി.
ഔപചാരിക മതനേതൃത്വത്തെ ധിക്കരിക്കുന്നവരെ വിദ്രോഹികളായി ചിത്രീകരിക്കുന്ന ഈ സമീപനം സഭാധികാരശ്രേണിയുടെ വികസനത്തിൽ നാഴികക്കല്ലായി.
സഭയുടെ ഔപചാരികശ്രേണിയുമായി ഭിന്നിച്ചു നിൽക്കുന്നവർ ക്രിസ്ത്യാനികളല്ലെന്നും സഭയെ മാതാവായി കരുതാത്തവർക്ക് ദൈവം പിതാവല്ലെന്നും സിപ്രിയൻ വിധിച്ചു.
അതേസമയം, വിശ്വാസത്യാഗികളുടെ വിഷയത്തിൽ റോമിലെ മെത്രാൻ സ്റ്റീഫന്റെ നിലപാട് അംഗീകരിക്കാൻ വിസമ്മതിച്ച സിപ്രിയൻ, മെത്രാന്മാരിൽ ആർക്കെങ്കിലും കൂടുതൽ പ്രാധാന്യമുണ്ടെന്ന് കരുതിയില്ല.
ലത്തീൻ ഭാഷയിലെ ക്രൈസ്തവസാഹിത്യത്തിന്റെ പ്രാരംഭകരിൽ പ്രമുഖനാണ് സിപ്രിയൻ.
ആദ്യത്തെ പ്രമുഖ ലത്തീൻ ക്രിസ്തീയലേഖകനായ തെർത്തുല്യന്റെ പിൻഗാമിയായി അദ്ദേഹം കരുതപ്പെടുന്നു.
4 മുതൽ 6 വരെ നൂറ്റാണ്ടുകളിൾ ജെറോം , അംബ്രോസ് , ആഗസ്തീനൊസ് , ഗ്രിഗോരിയോസ് എന്നിവരുടെ രചനകൾ പ്രചരിക്കുന്നതുവരെ പാശ്ചാത്യക്രിസ്തീയതയിൽ ഏറ്റവുമേറെ വായിക്കപ്പെട്ടിരുന്ന ലേഖകർ തെർത്തുല്യനും സിപ്രിയനുമായിരുന്നു.
ലത്തീൻ സഭാപിതാക്കന്മാരുടെ രചനകളുടെ സമാഹാരമായ "പട്രോലോജിയ ലത്തീന"-യുടെ മൂന്നും നാലും വാല്യങ്ങളാണ് സിപ്രിയന്റെ രചനകൾ ഉൾക്കൊള്ളുന്നത്.
സുഹൃത്തുക്കൾക്കു മുൻപിൽ നടത്തിയ ഒരു പ്രഭാഷണമാണ് അദ്ദേഹത്തിന്റെ ആദ്യത്തെ രചന.
"അഡ്-ഡൊണാറ്റം" എന്നറിയപ്പെടുന്ന ആ പ്രഭാഷണത്തിൽ അദ്ദേഹം റോമൻ സർക്കാരിനേയും വിനോദത്തിനു വേണ്ടി സർക്കാർ സംഘടിപ്പിച്ചിരുന്ന മല്ലയുദ്ധപ്രകടനങ്ങളേയും വിമർശിക്കുന്നു.
പ്രാർത്ഥനാനിരതമായ ക്രിസ്തീയജീവിതമാണ് ഈ തിന്മകളിൽ നിന്ന് ഒഴിഞ്ഞുനിൽക്കാനുള്ള മാർഗ്ഗം എന്ന് അദ്ദേഹം വാദിച്ചു.
സിപ്രിയന്റെ കത്തുകൾ അവയുടെ സ്വീകർത്താക്കളുടെ മറുപടികൾക്കൊപ്പം ഭാഗികമായി ശേഖരിക്കപ്പെട്ടിരിക്കുന്നു.
അദ്ദേഹം രചിച്ച നിബന്ധങ്ങളിൽ ചിലതൊക്കെ ഇടയലേഖനങ്ങളുടെ സ്വഭാവമുള്ളവയാണ്.
സിപ്രിയന്റെ ഏറ്റവും പ്രധാന രചന "ഡി യൂണിറ്റേ ഇക്ലീസിയേ" (സഭയുടെ ഐക്യം) എന്ന കൃതിയാണ്.
"സഭയെ മാതാവായി കണക്കാക്കാത്തവന് ദൈവം പിതാവല്ല; . . . സഭയോടൊപ്പമല്ലാതെ സഞ്ചയിക്കുന്നവൻ ക്രിസ്തുവിന്റെ സഭയെ തൂവിക്കളയുന്നു"; "ഏകസഭയല്ലാതെ വിശ്വാസികൾക്ക് മറ്റൊരു ഭവനമില്ല" എന്നും മറ്റുമുള്ള സിപ്രിയന്റെ പ്രസിദ്ധമായ നിരീക്ഷണങ്ങൾ ഈ കൃതിയിലാണ്.
പൊതുവർഷം 253-ൽ ഡെഷ്യൻ ചക്രവർത്തിയുടെ മതപീഡനം അവസാനിച്ചതോടെ കാർത്തേജിലെ സഭയ്ക്ക് താരതമ്യേനയുള്ള ശാന്തി ലഭിച്ചു.
അതേവർഷം ഉണ്ടായ പ്ലേഗ് ബാധ മറ്റൊരു ദുരിതമായപ്പോൾ സിപ്രിയൻ വിശ്വാസികളെ ദുരിതാശ്വാസപ്രവർത്തനത്തിനു പ്രേരിപ്പിച്ചു.
ക്രിസ്ത്യാനികൾക്കും അല്ലാത്തവർക്കും ആശ്വാസപ്രവർത്തനങ്ങളുടെ ഫലം ലഭിക്കണമെന്ന് അദ്ദേഹം നിഷ്കർഷിച്ചു.
നാലുവർഷത്തിനു ശേഷം വലേരിയൻ ചക്രവർത്തിയുടെ കാലത്ത് ആഫ്രിക്കൻ ക്രിസ്തീയത വീണ്ടും റോമൻ പീഡനത്തിനു വിധേയമായി.
അതിൽ പിടികൂടപ്പെട്ട സിപ്രിയനെ ഒരു വലിയ ജനസഞ്ചയത്തിന്റെ സാന്നിദ്ധ്യത്തിൽ തലവെട്ടി കൊന്നു.
റോമാസാമ്രാജ്യത്തിനു നേരിടേണ്ടി വന്ന കെടുതികൾക്ക്, പരമ്പരാഗതദൈവങ്ങളെ ധിക്കരിക്കുന്ന ക്രിസ്തുമതത്തിന്റെ പുത്തൻ ധാർമ്മികതയാണു കാരണം എന്ന വാദം സിപ്രിയന്റെ കാലത്തു സാധാരണമായിരുന്നു.
അതിനു മറുപടി പറഞ്ഞ സിപ്രിയൻ, റോമിന്റെ കെടുകാലത്തിന്, ലോകത്തിനു പൊതുവേ വന്നു പെട്ട വാർദ്ധക്യമാണു കാരണം എന്നു വാദിച്ചു:- “ ലോകത്തിനു വയസ്സായെന്നും അതിനു പഴയ ഉശിരു നഷ്ടപ്പെട്ടെന്നും നിങ്ങൾ മറക്കരുത്.  അതിന്റെ ക്ഷയത്തിന്റെ തെളിവുകൾ വളരെ വ്യക്തമാണ്:  മഴയും സൂര്യപ്രകാശവും ഒരുപോലെ കുറഞ്ഞിരിക്കുന്നു.  ലോഹങ്ങൾ മിക്കവാറും തീർന്നിരിക്കുന്നു.  വയലിൽ കർഷകന്റെ പരിശ്രമം പാഴായിപ്പോകുന്നു. ”
൧ സിപ്രിയനെ കൊല്ലാൻ നിയോഗിക്കപ്പെട്ട ആരാച്ചാർക്ക് മനഃചാഞ്ചല്യം ഉണ്ടായതിനാൽ തല ഉടലിൽ നിന്നു വിടുവിച്ചത് അയാളുടെ മേലുദ്യോഗസ്ഥനായ ശതാധിപൻ (centurion) ആയിരുന്നെന്നു പറയപ്പെടുന്നു.
അവലംബം ↑ കാർത്തേജിലെ വിശുദ്ധ സിപ്രിയൻ , കത്തോലിക്കാ വിജ്ഞാനകോശത്തിലെ ലേഖനം 1 2 3 സിപ്രിയൻ, ബ്രോക്കാംപ്ടൺ ഡിക്ഷ്ണറി ഓഫ് സെയിന്റ്സ് (പുറങ്ങൾ 58-60) 1 2 3 ചാൾസ് ഫ്രീമാൻ, ക്ലോസിങ്ങ് ഓഫ് ദ വെസ്റ്റേൺ മൈൻഡ് (പുറങ്ങൾ 139-40) 1 2 കേസറിയായിലെ യൂസീബിയസ് , സഭാചരിത്രം, 7:3 (ജി.എ.വില്യംസന്റെ ഇംഗ്ലീഷ് പരിഭാഷ, പുറം 288) ↑ ചാൾസ് ഫ്രീമാൻ, പുറങ്ങൾ 293-94 1 2 കത്തോലിക്കാ വിജ്ഞാനകോശം, സഭാപിതാക്കന്മാർ, കാർത്തേജിലെ സിപ്രിയൻ, സഭൈക്യത്തെക്കുറിച്ച് ↑ വിൽ ഡുറാന്റ് , "സീസറും ക്രിസ്തുവും", സംസ്കാരത്തിന്റെ കഥ (മൂന്നാം ഭാഗം: ഉത്തരാഖ്യാനം പുറം 665)
സിഫ്ഫീൻ യുദ്ധം
പ്രവാചകൻ മുഹമ്മദിന് ശേഷം ഇസ്‌ലാമികസമൂഹത്തിലുണ്ടായ ആദ്യ ഭിന്നിപ്പ് സംഭവിക്കുന്നത്, മൂന്നാം ഖലീഫ ഉസ്മാന്റെ വധത്തോടെയാണ്.
നാലാം ഖലീഫയായി തെരഞ്ഞെടുക്കപ്പെട്ട അലി ബിൻ അബീത്വാലിബ് ഉസ്മാൻ വധത്തിലെ പ്രതികളെ ശിക്ഷിക്കുന്നില്ല എന്നതിൽ പ്രതിഷേധിച്ചുകൊണ്ട് നടന്ന രണ്ടാമത്തെ യുദ്ധമാണ് സിഫ്ഫീൻ യുദ്ധം.
മുആവിയയും ഖലീഫ അലിയും തമ്മിലായിരുന്നു യുദ്ധം.
യുദ്ധാവസാനം സന്ധി സംഭാഷണത്തിലൂടെ പിരിയുകയായിരുന്നു.
സിപ്പേലിയ ഇംഗ്ലീഷ് വിലാസം https://ml.wikipedia.org/wiki/Zippelia
പിപ്പരേസീ സസ്യകുടുംബത്തിലെ ഒരു ജീനസ് ആണ് സിപ്പേലിയ.
ഒരു ഇനം (സിപ്പേലിയ ബഗോനിഫോളിയ) ആണ് ഈ ജീനസിൽ ഉൾപ്പെടുത്തിയിട്ടുള്ളത്.
വിക്കിസ്പീഷിസിൽ Zippelia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Zippelia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സിബി മലയിൽ ഇംഗ്ലീഷ് വിലാസം https://ml.wikipedia.org/wiki/Sibi_Malayil ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളചലച്ചിത്ര വേദിയിലെ ഒരു സംവിധായകനാണ് സിബി മലയിൽ .
1980 മുതൽ അദ്ദേഹം മലയാളത്തിൽ 40 ലധികം സിനിമകൾ സം‌വിധാനം ചെയ്തിട്ടുണ്ട്.
മലയാളികൾ എന്നും ഓർത്തുവെക്കുന്ന ഒരു പിടി സിനിമകൾ സിബിയുടേതായിട്ടുണ്ട്.
കിരീടം , ആകാശദൂത് തനിയാവർത്തനം , ഹിസ് ഹൈനസ് അബ്ദുള്ള എന്നിവ അവയിൽ ചിലതാണ്.
മോഹൻലാൽ അദ്ദേഹത്തിന്റെ പല സിനിമകളിലെയും നായകനായിരുന്നു.
അദ്ദേഹത്തിലെ മിക്കവാറും സിനിമകളിൽ തിരക്കഥ എഴുതിയിരിക്കുന്നത് ലോഹിതദാസ് ആണ്.
സിനിമകൾ സൈഗാൾ പാടുകയാണ് (2015) ഞങ്ങളൂടെ വീട്ടിലെ അതിഥികൾ (2014) ഉന്നം (2012) വയലിൻ (2011) അപൂർവരാഗം (2010) ഫ്ലാഷ് (2007) ആലീസ്‌ ഇൻ വണ്ടർലാൻഡ് (2005) അമൃതം (2004) കിസ്സാൻ (2004) ജലോൽത്സവം (2004) എന്റെ വീട് അപ്പൂന്റേം (2003) ആയിരത്തിൽ ഒരുവൻ (2003) ഇഷ്ടം (2001) ദേവദൂതൻ (2000) ഉസ്താദ് (1999) സമ്മർ ഇൻ ബത്‌ലഹേം (1998) പ്രണയവർണ്ണങ്ങൾ (1997) നീ വരുവോളം (1997) കളിവീട് (1996) കാണാക്കിനാവ് (1995) സിന്ദൂരരേഖ (1995) അക്ഷരം (1995) സാഗരം സാക്ഷി (1994) ചെങ്കോൽ (1993) മായാമയൂരം (1993) ആകാശദൂത് (1993) വളയം (ചലച്ചിത്രം) (1992) കമലദളം (1992) സദയം (1992) സാന്ത്വനം (1991) ഭരതം (1991) ധനം (1991) പരമ്പര (1990) മാലയോഗം (1990) ഹിസ് ഹൈനസ്സ് അബ്ദുള്ള (1990) ദശരഥം (1989) കിരീടം (1989) ഓഗസ്റ്റ്‌ 1 (1988) വിചാരണ (1988) എഴുതാപ്പുറങ്ങൾ (1987) തനിയാവർത്തനം (1987) രാരീരം (1986) ദൂരെ ദൂരെ ഒരു കൂടു കൂട്ടാം (1986) ചേക്കേറാൻ ഒരു ചില്ല (1986) മുത്താരംകുന്ന് പി.ഒ. (1985) പുറത്തേക്കുള്ള കണ്ണികൾ IMDB Listing ↑ http://malayalasangeetham.info/displayProfile.php?category=director artist=Sibi%20Malayil
സിപ്പോ ഇംഗ്ലീഷ് വിലാസം https://ml.wikipedia.org/wiki/Zippo
റീഫിൽ ചെയ്യാവുന്ന ലോഹനിർമ്മിതമായ ഒരു ലൈറ്റർ ആണ് സിപ്പോ .
അമേരിക്കയിലെ പെൻസിൽ വാനിയയിലുള്ള സിപ്പോ മാനുഫാക്ചറിങ്ങ് കമ്പനി ആണ് സിപ്പോ നിർമ്മിക്കുന്നത്.
ഒരു ഓസ്ട്രിയൻ സിഗരറ്റ് ലൈറ്ററിൽ നിന്നും പ്രചോദനം ഉൾക്കൊണ്ടായിരുന്നു സിപ്പോ നിർമ്മിക്കപ്പെട്ടത്.
ഇപ്പോൾ ആയിരക്കണക്കിന് ഡിസൈനുകളിൽ സിപ്പോ ഇറങ്ങിയിട്ടുണ്ട്.
1932ഇൽ ജോർജ്ജ് സി ബ്ലൈസ്ഡൽ ആണ് സിപ്പോ മാനുഫാക്ചറിങ്ങ് കമ്പനി സ്ഥാപിച്ചത്.
സിപ്പോയ്ക്ക് ആ പേരു വരാൻ കാരണം ബ്ലൈഡ്സലിനു സിപ്പർ എന്ന ശബ്ദം ഇഷ്ടമായതു കൊണ്ടായിരുന്നു.1936 മാർച്ച് 3 ആം തിയ്യതി സിപ്പോയ്ക്ക് പേറ്റന്റ് ലഭിച്ചു.
ആദ്യഘട്ടത്തിൽ സിപ്പോ നിർമ്മിച്ചിരുന്ന പട്ടാളക്കാർക്കു വേണ്ടിയായിരുന്നു.
രണ്ടാം ലോക മഹായുദ്ധത്തിന്റെ സമയത്ത് അമേരിക്കൻ പട്ടാളക്കാർക്കിടയിൽ സിപ്പോ വ്യാപകമായി ഉപയോഗിക്കപ്പെട്ടു.
എത്ര മോശം കാലാവസ്ഥയിലും ഉപയോഗിക്കാൻ കഴിയുന്ന വിധത്തിൽ രൂപം ചെയ്തതായതു കൊണ്ട് പട്ടാളക്കാർ സിപ്പോ ഉപയോഗിച്ചു.
അക്കാലത്ത് പിത്തളയിലായിരുന്നു സിപ്പോ നിർമ്മിച്ചിരുന്നത്.
പക്ഷേ യുദ്ധകാലത്ത് പിത്തളയുടെ ലഭ്യതക്കുറവു കാരണം സ്റ്റീലിൽ നിർമ്മിക്കാൻ തുടങ്ങി.
യുദ്ധത്തിനു ശേഷം, 1960 കളിൽ സിപ്പോ ലൈറ്ററുകൾ വ്യാപകമായി പരസ്യങ്ങളിൽ ഉപയോഗിക്കാൻ തുടങ്ങി.
സിപ്പോ ലൈറ്ററുകൾ ഒരേ സമയം കലാസ്ർഷ്ടിയും സാങ്കേതികമികവുള്ളവയുമായിരുന്നു.
സിപ്പോയുടെ അടിസ്ഥാനപരമായ സാങ്കേദികവിദ്യ മാറ്റമില്ലാതെ തുടർന്നു.
പെൻസിൽ വാനിയയിലെ ബ്രാഡ്ഫോർഡിൽ സിപ്പോ/കേസസ് വിസിറ്റേഴ്സ് സെന്റർ എന്ന പേരിൽ സിപ്പോ മ്യൂസിയം ഉണ്ട്.
അവിടെ സിപ്പോയുടെ അപൂർവ്വവും വൈവിദ്ധ്യങ്ങളുമായ സിപ്പോ ലൈറ്ററുകൾ പ്രദർശിപ്പിച്ചിരിക്കുന്നു.
ചിത്രശാല Zippo's flint-wheel Ignition A lit 1968 slim model Zippo An open full-size Navy Zippo Brass-based case design with matched insert coloring Zippo point of sale display പുറത്തേയ്ക്കുള്ള കണ്ണികൾ
സിപ്പോ ഔദ്യോഗിക വെബ് സൈറ്റ്
സിപ്പി പള്ളിപ്പുറം ഇംഗ്ലീഷ് വിലാസം https://ml.wikipedia.org/wiki/Sippy_Pallippuram സിപ്പി പള്ളിപ്പുറം
മലയാളത്തിലെ പ്രശസ്ത ബാലസാഹിത്യകാ‍രനാണ് സിപ്പി പള്ളിപ്പുറം .
ദേശീയവും പ്രാദേശികവുമായ നിരവധി പുരസ്കാരങ്ങൾ സിപ്പി പള്ളിപ്പുറം നേടിയിട്ടുണ്ട്.
1943 മെയ് 18-നു എറണാകുളം ജില്ലയിലെ വൈപ്പിൻ പള്ളിപ്പുറത്തു ജനിച്ചു.
1966 മുതൽ പള്ളിപ്പുറം സെന്റ് മേരീസ് ഹൈസ്കൂളിൽ അദ്ധ്യാപകനായിരുന്നു.
കഴിഞ്ഞ മൂന്നുദശകങ്ങളായി മലയാള ബാലസാഹിത്യരംഗത്ത് പ്രവർത്തിച്ചുവരുന്നു.
ഇതിനകം 130 ബാലസാഹിത്യകൃതികൾ പ്രസിദ്ധീകരിച്ചിട്ടുണ്ട്.
ഇപ്പോൾ  പുഴ മാസികയുടെ എഡിറ്ററായി പ്രവർത്തിക്കുന്നു.
കഴിഞ്ഞ നാലു ദശകങ്ങളായി മലയാള ബാലസാഹിത്യ രംഗത്ത്‌ സജിവമായി പ്രവർത്തിച്ചുവരുന്നു.
ഇതിനകം ഇരുന്നൂറിൽപ്പരം ബാലസാഹിത്യ കൃതികൾ പ്രസിദ്ധീകരിച്ചിട്ടുണ്ട്‌. 'കാട്ടിലെ കഥകൾ' ഇംഗ്ലീഷിലേക്കും, “തത്തകളുടെ ഗ്രാമം” തമിഴ്‌- ഗുജറാത്തി, തെലുങ്ക്‌ എന്നീ ഭാഷകളിലേക്കും ക്രേന്ദ്രസാഹിത്യ അക്കാഡമി വിവർത്തനം ചെയ്തു പ്രസിദ്ധീകരിച്ചിട്ടുണ്ട്‌.
കേരളയുവത, ചെറുപുഷ്പം, ദിദിമുസ്‌ എന്നി മാസികകളുടെ പത്രാധിപസമിതി അംഗമാണ്‌.
സംസ്ഥാന ബാലസാഹിത്യ ഇൻസ്റ്റിറ്റ്യൂട്ട്‌ ഗവേണിംഗ്‌ ബോഡി അംഗമായി നാലു തവണ പ്രവർത്തിച്ചിട്ടുണ്ട്‌.
സമസ്ത കേരള സാഹിത്യ പരിഷത്തിന്റെ എക്‌സിക്യൂട്ടിവ്‌ അംഗം എന്ന നിലയിലും പ്രവർത്തിച്ചുവരുന്നു.
ഇപ്പോൾ സഹോദരൻ അയ്യപ്പൻ സ്മാരകകമ്മിറ്റിയുടെ വൈസ് ചെയർമാനാണ്.
കുട്ടികളിൽ പ്രകൃതിസ്നേഹം, ദേശഭക്തി, ഗുരുഭക്തി, മാതാപിതാക്കളോടുള്ള ബഹുമാനം, സത്യസന്ധത, ആത്മാർത്ഥത, കാരുണ്യശിലം തുടങ്ങിയ സദ്ഗുണങ്ങൾ വളർത്തിയെടുക്കന്നവയാണ്‌ ഈ കൃതികൾ.
ഭാര്യ : മേരിസെലിൻ, മക്കൾ : ശാരിക, നവനീത്‌.
കൃതികൾ ചെണ്ട പൂരം അപ്പൂപ്പൻ‌താടിയുടെ സ്വർഗ്ഗയാത്ര ആനക് തുമ്പിക്കൈ ഉണ്ടായതെങ്ങനെ?
നൂറ് നേഴ്സറിപ്പാട്ടുകൾ ചാഞ്ചാടുണ്ണീ ചാഞ്ചാട് (50 നാടൻപാട്ടുകൾ) നൂറ് അക്ഷരപ്പാട്ടുകൾ നൂറ് ഗണിതഗാനങ്ങൾ തത്തമ്മേ പൂച്ചപൂച്ച മിന്നാമിനുങ്ങ് ഉണ്ടനും ഉണ്ടിയും പുലിയച്ചനും തേൻ‌തുള്ളികൾ ചന്ദനപ്പാവ മയിലും മഴവില്ലും കാട്ടിലെ കഥകൾ കുറുക്കൻ കഥകൾ ഗുരുഭക്തിയുടെ കഥകൾ ഉണ്ണിക്ക് നല്ലകഥകൾ നമ്പൂര്യച്ചനും ഭൂതവും പാവയ്ക്കക്കുട്ടൻ കുരങ്ങാട്ടിയും കള്ളനോട്ടുകാരും പാൽക്കിണ്ണം സ്വർണ്ണക്കമ്പിളി കഥകളിപ്പൈങ്കിളി തത്തകളുടെ ഗ്രാമം പപ്പടം പഴം പായസം ഒരിടത്ത് ഒരിടത്ത് ഒരു കുഞ്ഞുണ്ണി അമ്മപ്രാവും കുഞ്ഞിപ്രാവും സിപ്പി പള്ളിപ്പുറം 2019ൽ സിപ്പി പള്ളിപ്പുറത്തിന്റെ കഥ പറച്ചിൽ പുരസ്കാരങ്ങൾ ചെണ്ട എന്ന കൃതിക്ക് ബാലസാഹിത്യത്തിനുള്ള ദേശീയ അവാർഡ് (1988) പൂരം എന്ന കൃതിക്ക് പ്രഥമ ഭീമ ബാ‍ലസാഹിത്യ അവാർഡ് (1988), എൻ.സി.ഇ.
ആർ.ടിയുടെ ദേശീയ അവാർഡ് തത്തകളുടെ ഗ്രാമം എന്ന കൃതിക്ക് തൃശ്ശൂർ സഹൃദയവേദി അവാർഡ് (1988), കൈരളി ചിൽഡ്രൺസ് ബുക്ക്‌ട്രസ്റ്റ് അവാർഡ് പപ്പടം പഴം പായസം എന്ന കൃതിക്ക് കുടുംബദീപം അവാർഡ് 1992-ൽ ഏറ്റവും നല്ല അദ്ധ്യാപകനുള്ള ദേശീയ അവാർഡ് അപ്പൂപ്പൻ‌താടിയുടെ സ്വർഗ്ഗയാത്ര എന്ന കൃതിക്ക് കേരള സാഹിത്യ അക്കാദമി അവാർഡ് (1990), കെ.സി.ബി.സി. അവാർഡ്, സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് അവാർഡ്, ഏറ്റവും നല്ല മുദ്രണത്തിനുള്ള സംസ്ഥാന അവാർഡ് കേരള സംസ്ഥാന ബാലസാഹിത്യ ഇൻസ്റ്റിട്യൂട്ട്  നൽകുന്ന ബാലസാഹിത്യരംഗത്തെ സമഗ്ര സംഭാവനയ്ക്കുള്ള സി.ജി. ശാന്തകുമാർ അവാർഡ് (2009) കുഞ്ഞുണ്ണിമാഷിന്റെ ജീവിതത്തെ ആസ്പദമാക്കി എഴുതിയ ഒരിടത്ത് ഒരിടത്ത് ഒരു കുഞ്ഞുണ്ണി എന്ന പുസ്തകത്തിന് 2010-ലെ കേന്ദ്രസാഹിത്യ അക്കാദമിയുടെ ബാലസാഹിത്യപുരസ്കാരം.
അവലംബം Sippy Pallippuram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സിപ്ല
സിപ്ല ലിമിറ്റഡ് , മുംബൈ ആസ്ഥാനമായി  പ്രവർത്തിക്കുന്ന ഒരു ഇന്ത്യൻ ബഹുരാഷ്ട്ര കമ്പനിയാണ്.
ശ്വസനം , ഹൃദയ രോഗങ്ങൾ , സന്ധിവാതം , പ്രമേഹം , ഭാരം നിയന്ത്രിക്കൽ , വിഷാദം തുടങ്ങിയവയ്ക്കുള്ള മരുന്നുകളാണ് സിപ്ല പ്രധാനമായും വികസിപ്പിക്കുന്നത്.
17 സെപ്റ്റംബർ 2014-ൽ, അതിന്റെ വിപണി മൂലധനം ₹ 49,611.58 കോടി ആയിരുന്നു.
ഇന്ത്യൻ പൊതുവിപണിയിൽ 42-ആം സ്ഥാനത്തായിരുന്നു സിപ്ല.
2019 ഏപ്രിൽ 23 ന് ഡോ. രാജു മിസ്ട്രിയെ ഗ്ലോബൽ ചീഫ് പീപ്പിൾ ഓഫീസറായി സിപ്ല നിയമിച്ചു.
ഖ്വാജാ അബ്ദുൽ ഹമീദ് 1935 ൽ മുംബൈയിൽ 'ദി കെമിക്കൽ, ഇൻ‌ഡസ്ട്രിയൽ ഫാർ‌മസ്യൂട്ടിക്കൽ ലബോറേറ്ററീസ്' എന്ന പേരിലാണ് ഇത് സ്ഥാപിച്ചത്.
കമ്പനിയുടെ പേര് 1984 ജൂലൈ 20 ന് 'സിപ്ല ലിമിറ്റഡ്' എന്ന് മാറ്റി.
1985 ൽ യു‌എസ് എഫ്.ഡി.എ സിപ്ലയുടെ മരുന്നുല്പാദനത്തിന് അംഗീകാരം നൽകി.
കേംബ്രിഡ്ജ് വിദ്യാഭ്യാസമുള്ള രസതന്ത്രജ്ഞനായിരുന്ന യൂസഫ് ഹമീദിന്റെ (ഖ്വാജാ അബ്ദുൽഹമീദിന്റെ മകൻ ) നേതൃത്വത്തിൽ കമ്പനി വികസ്വര രാജ്യങ്ങളിലെ പാവപ്പെട്ടവർക്ക് ചികിത്സ നൽകുന്നതിന് ജനറിക് മരുന്നുകൾ നൽകി.
2001 ൽ സിപ്ല എച്ച്ഐവി ചികിത്സയ്ക്കായി മരുന്നുകൾ ( ആന്റി റിട്രോവൈറലുകൾ ) ചുരുങ്ങിയ ചെലവിൽ വാഗ്ദാനം ചെയ്തു.